ΑΠΟΦΑΣΕΙΣ
Αριθμ. 9505
Τροποποίηση Κανονισμού Διδακτορικών Σπουδών του Τμήματος Λογιστικής και Χρηματοοι-
κονομικής της Σχολής Οικονομικών και Διοικητικών Επιστημών του Πανεπιστημίου Ιωαννίνων.
H ΣΎΓΚΛΗΤΟΣ ΤΟΥ
ΠΑΝΕΠΙΣΤΗΜΊΟΥ ΙΩΑΝΝΊΝΩΝ
Έχοντας υπόψη:
1. Τo π.δ. 746/1970 «Ίδρυση Πανεπιστημίου Ιωαννίνων» (Α’ 267).
2. Τo π.δ. 105/2013 «Μετονομασία Τμήματος και ίδρυση, συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
3. Τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142).
4. Την υπ’ αρ. 8501/21.12.2022 (Υ.Ο.Δ.Δ. 1201) διαπιστωτική πράξη Εκλογής Πρύτανη του Πανεπιστημίου
Ιωαννίνων.
5. Την υπ’ αρ. 9717/18.1.2023 (Υ.Ο.Δ.Δ. 54) απόφαση
ορισμού των Αντιπρυτάνεων του Πανεπιστημίου Ιωαννίνων.
6. Την υπ’ αρ. 9716/23-01-2023 (Β’ 361) απόφαση καθορισμού του τομέα ευθύνης, μεταβίβασης των επιμέρους
αρμοδιοτήτων στους τέσσερις (4) αντιπρυτάνεις του
Πανεπιστημίου Ιωαννίνων και καθορισμός της σειράς
αναπλήρωσης της Πρυτάνεως.
7. Τα άρθρα 16, 79, 90 έως 97, και 111 του ν. 4957/2022
«Νέοι ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των ΑΕΙ με την κοινωνία και λοιπές διατάξεις»
(Α’ 141).
8. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών και
λοιπά θέματα» (Α’ 141).
9. Το Κεφάλαιο Γ’ του ν. 5029/2023 «Ζούμε Αρμονικά
Μαζί - Σπάμε τη Σιωπή: Ρυθμίσεις για την πρόληψη και
αντιμετώπιση της βίας και του εκφοβισμού στα σχολεία
και άλλες διατάξεις» (Α’ 55).
10. Την υπ’ αρ. 46002/24-10-2024 απόφαση της Συγκλήτου «Κανονισμός Διδακτορικών Σπουδών Πανεπι-
στημίου Ιωαννίνων» (Β’ 6028).
11. Την υπό στοιχεία ΠΙ 40316/26-9-2024 απόφαση
της Συγκλήτου «Συγκρότηση Επιτροπής Μεταπτυχιακών
Σπουδών Πανεπιστημίου Ιωαννίνων σύμφωνα με το άρθρο 79 του ν. 4957/2022 (Α’ 141)» (ΑΔΑ: 9ΛΗ1469Β7Η-
ΝΕΤ).
12. Την υπ’ αρ. 11066/7-2-2019 απόφαση της Συγκλήτου «Έγκριση του Κανονισμού Διδακτορικών Σπουδών
του Τμήματος Λογιστικής και Χρηματοοικονομικής της
Σχολής Οικονομικών και Κοινωνικών Επιστημών του Πανεπιστημίου Ιωαννίνων» (Β’ 588).
13. Την υπ’ αρ. 95/1-9-2019 απόφαση της Συγκλήτου
«Έγκριση του Τροποποιημένου Κανονισμού Διδακτορικών Σπουδών του Τμήματος Λογιστικής και Χρηματοοι-
κονομικής της Σχολής Οικονομικών και Διοικητικών Επιστημών του Πανεπιστημίου Ιωαννίνων» (Β’ 5310/2022).
14. Τη θετική γνωμοδότηση της Επιτροπής Μεταπτυχιακών Σπουδών του Πανεπιστημίου Ιωαννίνων στην
υπ’ αρ. 39/20-12-2024 συνεδρία που αφορά στην τροποποίηση του Κανονισμού Διδακτορικών Σπουδών του
Τμήματος Λογιστικής και Χρηματοοικονομικής της Σχολής Οικονομικών και Διοικητικών Επιστημών του Πανε-
πιστημίου Ιωαννίνων.
15. Το γεγονός ότι δεν έχει δημοσιευθεί ο Εσωτερικός Κανονισμός Λειτουργίας του Πανεπιστημίου Ιωαν-
νίνων, σύμφωνα με τα οριζόμενα στο άρθρο 223 του
ν. 4957/2022 (Α’ 141).
16. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
17. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Την τροποποίηση των υπ’ αρ. 11066/7-2-2019 (Β’ 588)
και 95/1-9-2022 (Β’ 5310) που αφορούν στον Κανονισμό
Διδακτορικών Σπουδών του Τμήματος Λογιστικής και
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
18 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1276
18.03.2025 11:47:41
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1276/18.03.2025
Χρηματοοικονομικής της Σχολής Οικονομικών και Διοικητικών Επιστημών, ως ακολούθως:
Κανονισμός Διδακτορικών Σπουδών του Τμήματος
Λογιστικής και Χρηματοοικονομικής της Σχολής Οικονομικών και Διοικητικών Επιστημών του Πανεπιστημίου
Ιωαννίνων
Άρθρο 1
Γενικές αρχές
Με τον παρόντα Κανονισμό καθορίζονται η δομή, η
λειτουργία και οι προϋποθέσεις εισαγωγής στο Πρόγραμμα Διδακτορικών Σπουδών (Π.Δ.Σ.) καθώς και οι
διαδικασίες εκπόνησης διδακτορικής διατριβής και
απόκτησης Διδακτορικού Διπλώματος (Δ.Δ.) στο Τμήμα
Λογιστικής και Χρηματοοικονομικής της Σχολής Οικονομικών και Διοικητικών Επιστημών του Πανεπιστημίου
Ιωαννίνων.
Το Πρόγραμμα Διδακτορικών Σπουδών του Τμήματος
Λογιστικής και Χρηματοοικονομικής αποσκοπεί στην
προαγωγή της γνώσης και της πρωτότυπης επιστημονικής έρευνας σε θεματικές περιοχές που εμπίπτουν
στα γνωστικά/ερευνητικά πεδία που θεραπεύονται στο
Τμήμα.
Το Π.Δ.Σ. του Τμήματος οργανώνεται και λειτουργεί
σύμφωνα με τις διατάξεις του ν. 4957/2022, όπως τροποποιήθηκε και ισχύει, τον Κανονισμό Διδακτορικών
Σπουδών του Πανεπιστημίου Ιωαννίνων, καθώς και τις
διατάξεις του παρόντος Κανονισμού.
Άρθρο 2
Προϋποθέσεις για ένταξη στο Πρόγραμμα
Διδακτορικών Σπουδών
Δικαίωμα υποβολής αίτησης για εκπόνηση διδακτορικής διατριβής έχουν οι υποψήφιοι που διαθέτουν τα
παρακάτω κατ’ ελάχιστον τυπικά προσόντα:
α) Πτυχίο Α.Ε.Ι. της ημεδαπής ή αναγνωρισμένου ως
ισοτίμου ιδρύματος της αλλοδαπής.
β) Δίπλωμα Μεταπτυχιακών Σπουδών (Δ.Μ.Σ.) ΑΕΙ της
ημεδαπής, ή αναγνωρισμένου ΑΕΙ ως ισοτίμου ιδρύματος της αλλοδαπής, ή ενιαίου και αδιάσπαστου τίτλου
σπουδών μεταπτυχιακού επιπέδου (intergrated master)
σύμφωνα με τις ισχύουσες διατάξεις.
γ) Πολύ καλή γνώση της αγγλικής γλώσσας επιπέδου
Β2.
Άρθρο 3
Διαδικασία υποβολής αίτησης για εκπόνηση
διδακτορικής διατριβής
Κάθε ενδιαφερόμενος που πληροί τις προϋποθέσεις
του κανονισμού διδακτορικών σπουδών δύναται να
υποβάλει αίτηση προς τη Συνέλευση του Τμήματος για
την εκπόνηση διδακτορικής διατριβής. Η αίτηση υποβάλλεται ύστερα από επικοινωνία και με τη σύμφωνη
γνώμη του προτεινομένου επιβλέποντος την διδακτορική διατριβή, του οποίου το γνωστικό αντικείμενο ή το
επιστημονικό έργο είναι συναφές με αυτό της προς εκπόνηση διδακτορικής διατριβής. Εναλλακτικά, δύναται να
ακολουθηθεί η διαδικασία προκήρυξης ή πρόσκλησης
για εκδήλωση ενδιαφέροντος εκπόνησης διδακτορικής
διατριβής μετά από σχετική απόφαση της Συνέλευσης
του Τμήματος. Οι αιτήσεις των υποψηφίων υποβάλλονται στη Γραμματεία του Τμήματος.
Άρθρο 4
Απαιτούμενα δικαιολογητικά
1. Αίτηση εκπόνησης διδακτορικής διατριβής όπου
αναγράφονται:
- Ο προτεινόμενος τίτλος διδακτορικής διατριβής
- η προτεινόμενη γλώσσα εκπόνησης της διδακτορικής
διατριβής (Ελληνική ή Αγγλική)
- το προτεινόμενο επιβλέπων μέλος ΔΕΠ της διδακτορικής διατριβής σύμφωνα με το άρθρο 3.
2. Τεκμηριωμένη επιστημονική πρόταση και προσχέδιο διδακτορικής διατριβής στο οποίο θα διατυπώνεται
το θέμα της έρευνας, το θεωρητικό πλαίσιο, οι στόχοι, οι
υποθέσεις ή τα ερωτήματα, η μεθοδολογία που θα ακολουθηθεί για τη διερεύνησή τους και τα προσδοκώμενα
αποτελέσματα.
3. Αναλυτικό Βιογραφικό Σημείωμα.
4. Αντίγραφα τίτλων σπουδών.
5. Πιστοποιητικό αναλυτικής βαθμολογίας μαθημάτων
των προπτυχιακών και μεταπτυχιακών σπουδών.
6. Αποδεικτικό πολύ καλής γνώσης της Αγγλικής γλώσσας επιπέδου Β2 (για υποψηφίους που δεν είναι απόφοι-
τοι αγγλόφωνων ιδρυμάτων).
7. Αντίγραφο δελτίου αστυνομικής ταυτότητας.
8. Επικουρικά οποιοδήποτε άλλο στοιχείο δύναται να
συνδράμει στην ουσιαστική αξιολόγηση της αίτησης,
όπως επιστημονικές δημοσιεύσεις, πιστοποιητικά συμμετοχής σε ερευνητικά προγράμματα κ.α.
Άρθρο 5
Διαδικασία επιλογής υποψηφίων διδακτόρων
Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, ορίζει την αρμόδια Επιτροπή Επιλογής Υποψηφίων ανάλογα με το γνωστικό
αντικείμενο, η οποία είναι τριμελής, αποτελείται από
μέλη Δ.Ε.Π. του Τμήματος με γνωστικό αντικείμενο ίδιο
ή συναφές με αυτό της προτεινόμενης διατριβής ένα εκ
των οποίων δύναται να είναι και ο/η προτεινόμενος/η
επιβλέπων/ουσα. Η Επιτροπή Επιλογής εξετάζει τις αντίστοιχες αιτήσεις και τα συνυποβαλλόμενα έγγραφα και
δύναται να καλέσει τους/τις υποψηφίους/ες σε συνέντευξη. Κατόπιν, η Επιτροπή Επιλογής υποβάλει στη Συ-
νέλευση του Τμήματος αναλυτικό υπόμνημα, στο οποίο
αναγράφονται οι λόγοι βάσει των οποίων προτείνεται
η αποδοχή ή μη των υποψήφιων διδακτόρων καθώς
και ο/η προτεινόμενος/η επιβλέπουσα με τη σύμφωνη
γνώμη του/της.
Η Συνέλευση του Τμήματος συνεκτιμά το υπόμνημα
της επιτροπής και εγκρίνει ή απορρίπτει αιτιολογημένα
την αίτηση του/της υποψηφίου/ας. Στην απόφαση της
Συνέλευσης ορίζονται:
- Ο/η επιβλέπων/ουσα της διατριβής,
- τα μέλη της τριμελούς συμβουλευτικής επιτροπής,
που πλαισιώνει και υποστηρίζει την εκπόνηση και τη
συγγραφή της διατριβής, μετά από σχετική εισήγηση
του/της επιβλέποντα/ουσας,
- η γλώσσα συγγραφής της διατριβής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1276/18.03.2025
Στην περίπτωση Κοινού προγράμματος διδακτορικών
σπουδών ή Διπλού/Πολλαπλού προγράμματος διδακτορικών σπουδών ή Κοινού Διεθνούς Διιδρυματικού
(Κ.Δ.Δ.) προγράμματος διδακτορικών σπουδών (όπως
ορίζονται στο άρθρο 1 του Κανονισμού Διδακτορικών
Σπουδών του Πανεπιστημίου Ιωαννίνων), η ως άνω διαδικασία ακολουθείται απαραίτητα για την αποδοχή των
υποψήφιων διδακτόρων στο πρόγραμμα σπουδών του
οικείου Τμήματος (home institution), ενώ ανεξάρτητη
διαδικασία ακολουθείται για αποδοχή στο πρόγραμμα
σπουδών του Ιδρύματος υποδοχής (host institution).
Τα ονόματα των υποψηφίων διδακτόρων, των επιβλεπόντων, των μελών της συμβουλευτικής επιτροπής, οι
τίτλοι των εκπονούμενων διατριβών και σύντομη περίληψη αυτών αναρτώνται στο διαδικτυακό τόπο του
Τμήματος στην ελληνική και την αγγλική γλώσσα.
Άρθρο 6
Επίβλεψη διδακτορικής διατριβής
1. Επιβλέπων διδακτορικής διατριβής
Δικαίωμα επίβλεψης διδακτορικών διατριβών έχουν
μέλη ΔΕΠ Α’ βαθμίδας, Αναπληρωτή Καθηγητή και Επίκουρου Καθηγητή του Τμήματος. Κάθε μέλος ΔΕΠ μπο-
ρεί να είναι επιβλέπων σε έως πέντε (5) διδακτορικές
διατριβές που είναι σε εξέλιξη την ίδια χρονική περίοδο.
2. Τριμελής Συμβουλευτική Επιτροπή
Η Τριμελής Συμβουλευτική Επιτροπή ορίζεται από τη
Συνέλευση του Τμήματος και έχει ως αρμοδιότητα να
πλαισιώνει και να υποστηρίζει την εκπόνηση και συγγραφή της διδακτορικής διατριβής, καθώς και την παρακο-
λούθηση της προόδου της. Μέλος της επιτροπής είναι
ο επιβλέπων της διατριβής. Τα δύο άλλα μέλη μπορεί
να είναι:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος, β) Μέλη Δ.Ε.Π. άλλων Τμημάτων του ίδιου ή άλλου Α.Ε.Ι.
γ) Ομότιμοι Καθηγητές/τριες και αφυπηρετήσαντα
μέλη Δ.Ε.Π.
δ) Ερευνητές/τριες κάθε βαθμίδας που υπηρετούν
σε ερευνητικούς και τεχνολογικούς φορείς του άρθρου
13Α του ν. 4310/2014 (Α’ 258), συμπεριλαμβανομένης
της Ακαδημίας Αθηνών, εφόσον διαθέτουν Διδακτορικό
Δίπλωμα και ερευνητική δραστηριότητα συναφή με το
αντικείμενο της διδακτορικής διατριβής.
ε) Καθηγητές/τριες ιδρυμάτων της αλλοδαπής και
ερευνητές/τριες ερευνητικών οργανισμών της αλλοδαπής.
Η τριμελής συμβουλευτική επιτροπή αποτελείται κατά
προτεραιότητα από δύο (2) μέλη του οικείου Τμήματος ένα μέλος εκ των οποίων ορίζεται ως ο/η επιβλέπων/
ουσα - και ένα (1) εξωτερικό μέλος. Ο αριθμός των αφυπηρετησάντων Μελών Δ.Ε.Π. που συμμετέχουν ως μέλη
στην τριμελή συμβουλευτική επιτροπή δεν δύναται να
υπερβαίνει τον έναν (1). Στην περίπτωση που δεν υπάρχουν στο οικείο Τμήμα δύο (2) μέλη με το ίδιο ή συνα-
φές γνωστικό αντικείμενο, δύναται να συμμετέχει στη
συμβουλευτική επιτροπή μόνο ένα (1) εσωτερικό μέλος.
Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε
ίδιο ή συναφές επιστημονικό έργο με την προς εκπόνηση διδακτορική διατριβή και δεν δικαιούνται αμοιβής ή
άλλης αποζημίωσης για την υποστήριξη της εκπόνησης
της διδακτορικής διατριβής.
Στην περίπτωση διδακτορικού με συνεπίβλεψη ή
κοινού ή διπλού ή Κ.Δ.Δ. διδακτορικού, στην τριμελή
συμβουλευτική επιτροπή συμμετέχουν απαραίτητα οι
επιβλέποντες/ουσες που έχουν οριστεί από τα συνεργαζόμενα Τμήματα ή ερευνητικούς φορείς. Η τριμελής
επιτροπή συμπληρώνεται, αν είναι απαραίτητο, από
μέλη των κατηγοριών α)-στ), όπως αυτές αναφέρθηκαν
παραπάνω, στο ίδιο ή συναφές γνωστικό αντικείμενο
σύμφωνα με το Πρωτόκολλο Συνεργασίας.
3. Αντικατάσταση μελών Τριμελούς Συμβουλευτικής
Επιτροπής
Εάν για οποιονδήποτε λόγο ο επιβλέπων/πουσα εκλείψει ή διαπιστωμένα αδυνατεί να τελέσει χρέη επιβλέ-
ποντος για μεγάλο χρονικό διάστημα, η Συνέλευση του
Τμήματος αναθέτει την επίβλεψη:
- σε άλλο μέλος ΔΕΠ, ύστερα από αίτηση του υποψηφίου και γνώμη του προτεινόμενου επιβλέποντος, ή
- σε ένα από τα άλλα (2) μέλη της τριμελούς συμβουλευτικής επιτροπής, ακόμη και καθ’ υπέρβαση του μέ-
γιστου αριθμού υποψηφίων διδακτόρων που μπορεί να
έχει κάθε επιβλέπων και με την παράλληλη συμπλήρωση
της τριμελούς επιτροπής σύμφωνα με τα οριζόμενα στο
παρόν άρθρο.
Ομοίως, εάν για οποιονδήποτε λόγο μέλος της τριμελούς επιτροπής εκλείψει ή διαπιστωμένα αδυνατεί να
τελέσει τα εκ του ρόλου του απορρέοντα καθήκοντα για
μεγάλο χρονικό διάστημα, ή εάν η εξέλιξη της διδακτορικής έρευνας επιτάσσει την ανασύνθεση της τριμελούς
επιτροπής ώστε να απαρτίζεται από τα μέλη εκείνα που
είναι τα πλέον κατάλληλα για την πλαισίωση και υποστήριξη της διδακτορικής διατριβής, η Συνέλευση του
Τμήματος αντικαθιστά το μέλος της τριμελούς επιτροπής
ύστερα από αίτηση του επιβλέποντα/ουσα και γνώμη
του προτεινόμενου και του αντικαθιστούμενου μέλους.
4. Μετακίνηση/συνταξιοδότηση επιβλέποντος
Αν ο/η επιβλέπων/ουσα ή μέλος της τριμελούς συμβουλευτικής επιτροπής μετακινηθεί σε άλλο Α.Ε.Ι. ή
Τμήμα Α.Ε.Ι. ή συνταξιοδοτηθεί, συνεχίζει να τελεί χρέη
επιβλέποντος των διδακτορικών διατριβών που έχει αναλάβει και ο τίτλος απονέμεται από το Α.Ε.Ι., στο οποίο
ανήκει το Τμήμα, όπου ξεκίνησε η εκπόνηση της διδακτορικής διατριβής.
Άρθρο 7
Χρονική διάρκεια, δικαιώματα και υποχρεώσεις
υποψήφιων διδακτόρων
1. Χρονική διάρκεια
Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της τριμελούς συμβουλευτικής επιτροπής.
Ως ανώτατη χρονική διάρκεια ολοκλήρωσης της διδακτορικής διατριβής ορίζονται τα έξι (6) ημερολογιακά
έτη.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1276/18.03.2025
Με απόφαση της Συνέλευσης του Τμήματος δύναται
να παρατείνεται η χρονική διάρκεια εκπόνησης διδακτορικής διατριβής για ένα (1) επιπλέον έτος, κατόπιν αιτή-
ματος του/της υποψήφιου/ας διδάκτορα και σύμφωνης
γνώμης της τριμελούς συμβουλευτικής επιτροπής για
σπουδαίο λόγο.
Ο/Η υποψήφιος/α διδάκτορας μπορεί, εφόσον δεν
έχει υπερβεί την ανώτατη χρονική διάρκεια σπουδών,
να ζητήσει, με επαρκώς αιτιολογημένη αίτησή του/της,
αναστολή σπουδών έως και δύο (2) έτη συνολικά, με τη
σύμφωνη γνώμη του/της επιβλέποντα/ουσας. Ο χρόνος
αναστολής της εκπόνησης της Διδακτορικής Διατριβής
δεν προσμετράται στην προβλεπόμενη ανώτατη διάρκεια κανονικής φοίτησης.
Ως χρόνος έναρξης της διδακτορικής διατριβής ορίζεται η ημερομηνία απόφασης καθορισμού της τριμε-
λούς συμβουλευτικής επιτροπής από τη Συνέλευση του
Τμήματος.
2. Δικαιώματα υποψηφίων διδακτόρων
Οι υποψήφιοι/ες διδάκτορες από την πρώτη εγγραφή
τους, όλα τα δικαιώματα και τις παροχές που προβλέπονται και για τους φοιτητές του β’ κύκλου σπουδών,
σύμφωνα με τις εκάστοτε ισχύουσες διατάξεις.
Οι υποψήφιοι/ες διδάκτορες δύνανται να συμμετέχουν
σε ερευνητικά έργα/προγράμματα του Πανεπιστημίου
Ιωαννίνων ή σε άλλο ίδρυμα, ινστιτούτο ή ερευνητικό
κέντρο της ημεδαπής ή της αλλοδαπής, με απόφαση
της Συνέλευσης του Τμήματος. Ενθαρρύνονται να συμμετέχουν σε συνέδρια, ημερίδες κ.ά. τόσο στην ημεδαπή
όσο και στην αλλοδαπή.
Το Τμήμα δύναται να παρέχει υποτροφίες στους υποψήφιους διδάκτορες/σες σύμφωνα το άρθρο 8 του Κα-
νονισμό Διδακτορικών Σπουδών του Πανεπιστημίου
Ιωαννίνων.
Οι διδακτορικές σπουδές προσφέρονται δωρεάν.
3. Υποχρεώσεις υποψηφίων διδακτόρων
Οι υποψήφιοι/ες διδάκτορες υποχρεούνται:
• Να ανανεώνουν την εγγραφής τους στην αρχή κάθε
ακαδημαϊκού έτους,
• να συνεργάζονται με τον επιβλέποντα/ουσα και τα
μέλη της συμβουλευτικής επιτροπής για την υποστήριξη
της εκπόνησης της διατριβής τους,
• να υποβάλλουν εγγράφως αναλυτικό υπόμνημα
προόδου της διατριβής τους σε ετήσια βάση προς την
τριμελή συμβουλευτική επιτροπή, η οποία κοινοποιείται
στην Γραμματεία του Τμήματος,
• να παρουσιάζουν προφορικά την πρόοδο της διατριβής τους στην τριμελή συμβουλευτική επιτροπή και
στη Συνέλευση του Τμήματος. Οι ακριβείς ημερομηνίες
ορίζονται από τη Συνέλευση του Τμήματος και αναρτώνται στην ιστοσελίδα του,
• να παρέχουν επικουρικό διδακτικό έργο σύμφωνα με
τις ανάγκες των προγραμμάτων πρώτου και δεύτερου
κύκλου σπουδών του Τμήματος, κατόπιν υπόδειξης του/
της επιβλέποντος/ουσας και έγκρισης της Συνέλευσης
του Τμήματος,
• να συνεισφέρουν στην ακαδημαϊκή λειτουργία του
Τμήματος, συμμετέχοντας στη διοργάνωση επιστημονικών και άλλων δράσεων (συνέδρια, ημερίδες), καθώς
και στη λειτουργία των εργαστηρίων, κατόπιν υπόδειξης
του/της επιβλέποντος/ουσας και έγκρισης της Συνέλευσης του Τμήματος.
Οι εκθέσεις προόδου εγκρίνονται από τη Συνέλευση
του Τμήματος, κατόπιν θετικής εισήγησης του επιβλέποντα/ουσας και των υπολοίπων μελών της τριμελούς συμ-
βουλευτικής επιτροπής. Η Συνέλευση λαμβάνει υπόψη
την εκ μέρους των υποψηφίων διδακτόρων τήρηση των
αναγραφόμενων υποχρεώσεών τους στο σημείο 3 του
παρόντος άρθρου. Σε περίπτωση αρνητικής εισήγησης,
η οποία θα πρέπει να προσυπογράφεται από τουλάχιστον δύο μέλη της τριμελούς συμβουλευτικής επιτρο-
πής, οι υποψήφιοι/ες διδάκτορες μπορούν να υποβάλουν αναθεωρημένη έκθεση προόδου εντός εξαμήνου.
Πριν από την υποστήριξη της διδακτορικής τους διατριβής, υποβάλλουν στη Γραμματεία του Τμήματος ηλε-
κτρονικά, τους τίτλους των εργασιών τους που έχουν
δημοσιευθεί σε επιστημονικά περιοδικά (ελληνικά και διεθνή), πρακτικά εθνικών και διεθνών συνεδρίων, καθώς
και τις σχετικές παραθέσεις (ετεροαναφορές) στο έργο
τους. Η δημοσίευση πρέπει να έχει πραγματοποιηθεί
κατά τη διάρκεια της εκπόνησης της διατριβής, δηλαδή
από την εγγραφή του/της υποψήφιου/ας διδάκτορα έως
και την 31η Δεκεμβρίου του έτους ολοκλήρωσης της
διατριβής του.
Οι υποψήφιοι/ες διδάκτορες με την ολοκλήρωση της
διδακτορικής τους διατριβής και την υποστήριξή της,
υποχρεούνται να έχουν: α) Δυο (2) τουλάχιστον δημοσιεύσεις με θέμα που προέρχεται από́ τη διατριβή́ τους
σε έγκριτα, διεθνή́ περιοδικά́ με κριτές τα οποία να
ανήκουν στο σύστημα καταλογογράφησης Scopus ή
Web of Science ή SCImago ή EconLit ή στις λίστες ABS,
ABDC και β) αποδεδειγμένη συμμετοχή́(με ανακοίνωση
ή/και δημοσίευση στα Πρακτικά) σε τουλάχιστον τρία (3)
διεθνούς κύρους επιστημονικά συνέδρια με σύστημα
κριτών. Η γλώσσα διεξαγωγής των συνεδριών θα είναι
η αγγλική.
Άρθρο 8
Εκπόνηση διδακτορικής διατριβής
1. Οδηγίες συγγραφής διδακτορικής διατριβής
Η ακριβής δομή και η έκταση της διδακτορικής διατριβής καθορίζονται με βάση τη συνήθη πρακτική για τις
διατριβές του ευρύτερου επιστημονικού χώρου. Η συγγραφή της διδακτορικής διατριβής ακολουθεί τις οδηγίες
του Ιδρυματικού Προτύπου Διδακτορικής Διατριβής. Στο
εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές σημείο,
η σύνθεση της τριμελούς συμβουλευτικής επιτροπής,
καθώς και της επταμελούς εξεταστικής επιτροπής της
διδακτορικής διατριβής.
Εάν η διατριβή συγγράφεται στην ελληνική περιλαμβάνει σύντομη περίληψη στην αγγλική, ενώ αν συγγρά-
φεται στην αγγλική περιλαμβάνει σύντομη περίληψη
στην ελληνική.
2. Αλλαγή τίτλου διδακτορικής διατριβής
Ο τίτλος της διδακτορικής διατριβής μπορεί να τροποποιείται μερικώς ώστε να αντικατοπτρίζει πληρέστερα το
περιεχόμενό της ανάλογα με την εξέλιξη της διδακτοριΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1276/18.03.2025
κής έρευνας, υπό την προϋπόθεση ότι το περιγραφόμενο
από το νέο τίτλο θέμα παραμένει εντός του γνωστικού
αντικειμένου στο οποίο εντασσόταν ο αρχικός τίτλος. Η
τροποποίηση του τίτλου μπορεί να γίνει σε οποιαδήποτε
στιγμή ύστερα από αιτιολογημένη αίτηση της τριμελούς
συμβουλευτικής επιτροπής και απόφαση της Συνέλευσης του Τμήματος. Η μεταβολή που περιγράφεται στην
παρούσα παράγραφο δεν συνεπάγεται μεταβολή του
χρονικού διαστήματος ολοκλήρωσης της διατριβής.
Σε περίπτωση που ο τίτλος της διατριβής αλλάζει
πλήρως σε σχέση με τον αρχικά εγκεκριμένο τίτλο, ο/η
υποψήφιος/α διδάκτορας υποβάλλει αναλυτική τεκμηριωμένη επιστημονική πρόταση και προσχέδιο της
προτεινόμενης διδακτορικής διατριβής και ακολουθείται
εξαρχής η διαδικασία αίτησης που περιγράφεται στο
άρθρο 5 του παρόντα Κανονισμού. Ο χρόνος που έχει
ήδη διανυθεί στο πρόγραμμα διδακτορικών σπουδών
με το προηγούμενο θέμα δεν προσμετράται.
Άρθρο 9
Κρίση διδακτορικής διατριβής
1. Αίτηση υποστήριξης και αξιολόγησης
Μετά την ολοκλήρωση του ερευνητικού σκέλους της
διδακτορικής διατριβής, ο/η υποψήφιος/α διδάκτορας
υποβάλλει αίτημα συγγραφής της διατριβής προς την
τριμελή συμβουλευτική επιτροπή, η οποία εγγράφως
εγκρίνει ή απορρίπτει το αίτημα με βάση την μέχρι
τούδε πρόοδο του/της υποψήφιου/ας διδάκτορα. Η
άδεια συγγραφής δύναται να περιέχεται στην τελευταία
έκθεση προόδου της τριμελούς συμβουλευτικής επιτροπής που κατατίθεται στη Συνέλευση του Τμήματος
συνοδευόμενη από το τελευταίο υπόμνημα προόδου
του/της υποψήφιου/ας διδάκτορα. Ο/Η υποψήφιος/α
διδάκτορας, αφού λάβει την άδεια συγγραφής από την
τριμελή συμβουλευτική επιτροπή και ολοκληρώσει τη
συγγραφή της διδακτορικής διατριβής, υποβάλλει αίτημα δημόσιας υποστήριξης αυτής προς την τριμελή
συμβουλευτική επιτροπή δια μέσου της Γραμματείας
του Τμήματος σύμφωνα με όσα ορίζονται στον οικείο
Κανονισμό Διδακτορικών Σπουδών. Το αίτημά του/της
συνοδεύεται από το σώμα της διδακτορικής διατριβής
καθώς και από ενυπόγραφη υπεύθυνη δήλωση ότι η διατριβή περιέχει πρωτότυπα αποτελέσματα, όπως αυτά
προέκυψαν από την ερευνητική δραστηριότητα του/της
υποψήφιου/ας διδάκτορα και των συνεργατών του/της,
η συνεισφορά των οποίων στην παραγωγή των αποτελεσμάτων αναφέρεται ρητά.
Αν δεν κατατεθεί εισήγηση της τριμελούς συμβουλευτικής επιτροπής προς τη Συνέλευση του Τμήματος ή εάν
αυτή είναι αρνητική, η διαδικασία δύναται να συνεχιστεί
κατόπιν αίτησης του/της υποψήφιου/ας διδάκτορα προς
τη Συνέλευση του Τμήματος. Στην περίπτωση αυτή, το
θέμα εξετάζεται στη Συνέλευση του Τμήματος και αποφασίζεται η συνέχιση ή μη της διαδικασίας.
2. Ορισμός της Επταμελούς Εξεταστικής Επιτροπής
Η Συνέλευση του Τμήματος ορίζει επταμελή εξεταστική επιτροπή για την κρίση της διδακτορικής διατριβής. Ο
ορισμός της επταμελούς εξεταστικής επιτροπής γίνεται
εντός προθεσμίας ενός (1) μήνα από την κατάθεση της
αναλυτικής εισηγητικής έκθεσης της τριμελούς συμβουλευτικής επιτροπής.
Ως μέλη της επταμελούς εξεταστικής επιτροπής ορίζονται υποχρεωτικά τα μέλη της τριμελούς συμβουλευ-
τικής επιτροπής και τέσσερα (4) ακόμη μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022. Κατ’ ελάχιστον τέσσερα
(4) από τα επτά (7) μέλη της εξεταστικής επιτροπής είναι
μέλη Δ.Ε.Π. που ανήκουν στο Πανεπιστήμιο Ιωαννίνων.
Ο/Η επιβλέπων/ουσα συγκαλεί δια της Γραμματείας
του Τμήματος, εντός μηνός από τον ορισμό της, με ειδική
πρόσκληση την επταμελή εξεταστική επιτροπή σε καθορισμένο τόπο και χρόνο για την δημόσια υποστήριξη
της διδακτορικής διατριβής. Σε περίπτωση κωλύματος
ή μετά την πάροδο του ενός μηνός, η πρόσκληση αποστέλλεται από τον Πρόεδρο του Τμήματος. Η πρόσκληση
αναρτάται στην ιστοσελίδα του Τμήματος και σε εμφανή
σημεία σε χώρους του Τμήματος προς ενημέρωση κάθε
ενδιαφερόμενου/ης.
Ο/Η υποψήφιος/α διδάκτορας υποχρεούται να αποστείλει σε όλα τα μέλη της επταμελούς εξεταστικής επι-
τροπής ένα (1) αντίτυπο της διδακτορικής διατριβής, σε
ηλεκτρονική ή/και έντυπη μορφή, καθώς και να υποβάλει υπεύθυνη δήλωση ότι η διδακτορική διατριβή δεν
είναι προϊόν λογοκλοπής.
3. Δημόσια υποστήριξη
Η ημερομηνία της δημόσιας υποστήριξης ορίζεται από
τον/την επιβλέποντα/ουσα σε συνεργασία με τον/την
υποψήφιο/α διδάκτορα και τα υπόλοιπα μέλη της επταμελούς εξεταστικής επιτροπής εντός προθεσμίας ενός
μήνα από την ημερομηνία συγκρότησης της επταμελούς
εξεταστικής επιτροπής. Με ευθύνη του/της επιβλέποντα/
ουσας ενημερώνεται για την ημερομηνία η Γραμματεία
του Τμήματος, η οποία διεκπεραιώνει την ενημέρωση
των μελών της επταμελούς εξεταστικής επιτροπής και
την κοινοποίηση της ημερομηνίας στην πανεπιστημιακή κοινότητα με ανάρτηση στον διαδικτυακό τόπο του
Τμήματος δέκα (10) ημέρες πριν από τη διεξαγωγή της
υποστήριξης.
Η διδακτορική διατριβή υποστηρίζεται δημόσια από
τον/την υποψήφιο/α διδάκτορα ενώπιον της επταμελούς εξεταστικής επιτροπής, η οποία υποβάλει ερωτή-
σεις προς τον υποψήφιο. Η συνεδρίαση για τη δημόσια
υποστήριξη της διατριβής δύναται να πραγματοποιηθεί
με φυσική παρουσία του υποψήφιου/ας διδάκτορα και
της επταμελούς εξεταστικής επιτροπής ή και με τη χρήση
μέσων τηλεδιάσκεψης σε περίπτωση που αυτό δεν είναι
εφικτό. Μετά από την ολοκλήρωση της υποστήριξης της
διατριβής, η επταμελής εξεταστική επιτροπή συνεδριάζει χωρίς την παρουσία τρίτων, αξιολογεί τη διδακτορι-
κή διατριβή ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη.
Με βάση τα κριτήρια αυτά, εγκρίνει την διατριβή ως
έχει ή με την επιφύλαξη να ενσωματωθούν στο σώμα
της διατριβής οι αλλαγές που αυτή προτείνει, ή απορρίπτει την απονομή του διδακτορικού διπλώματος. Για
την απονομή του διδακτορικού διπλώματος απαιτείται
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1276/18.03.2025
η θετική αξιολόγηση της διδακτορικής διατριβής και η
σύμφωνη γνώμη από πέντε (5) τουλάχιστον μέλη. Η διαδικασία δύναται να πραγματοποιηθεί με την παρουσία
5 τουλάχιστον μελών.
Στο τέλος της διαδικασίας συντάσσεται σχετικό πρακτικό το οποίο υπογράφεται από όλα τα παρόντα μέλη
της επταμελούς εξεταστικής επιτροπής και υποβάλλεται στη Συνέλευση του Τμήματος προκειμένου να γίνει
η αναγόρευση του/της υποψήφιου/ας διδάκτορα. Στο
πρακτικό καταχωρίζεται οπωσδήποτε η αιτιολόγηση του
αποτελέσματος της διαδικασίας.
Σε περίπτωση έγκρισης της διατριβής, η επταμελής
εξεταστική επιτροπή αξιολογεί τη διδακτορική διατριβή
με τους βαθμούς ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ.
4. Διορθώσεις/αλλαγές μετά την υποστήριξη
Σε περίπτωση που η επταμελής εξεταστική επιτροπή
κρίνει ότι η διατριβή χρήζει διορθώσεων και αλλαγών,
γίνεται σχετική αναφορά στο Πρακτικό Αξιολόγησης.
Επίσης στο Πρακτικό Αξιολόγησης αναγράφεται και η
προθεσμία υποβολής της διατριβής με τις διορθώσεις. Η
προθεσμία αυτή δεν μπορεί να είναι μικρότερη του ενός
(1) μηνός, αλλά ούτε και μεγαλύτερη των τριών (3) μηνών. Η διορθωμένη διατριβή κατατίθεται σε ηλεκτρονική
ή/και σε έντυπη μορφή στα μέλη της επταμελούς εξεταστικής επιτροπής και στη Γραμματεία του Τμήματος. Τα
μέλη της επταμελούς εξεταστικής επιτροπής καταθέτουν
στη Γραμματεία βεβαίωση ότι ο/η υποψήφιος/α διδάκτορας έχει προβεί στις απαιτούμενες διορθώσεις και
αλλαγές. Εφόσον τουλάχιστον πέντε (5) μέλη από τα επτά
(7) της επταμελούς εξεταστικής επιτροπής αποδέχονται
ότι ο/η υποψήφιος/α διδάκτορας προέβη στις απαιτούμενες διορθώσεις, ο/η υποψήφιος/α διδάκτορας μπορεί
να καταθέσει αίτηση για την αναγόρευση σε Διδάκτορα
του Τμήματος. Σε περίπτωση που τουλάχιστον πέντε (5)
μέλη από τα επτά (7) της επταμελούς εξεταστικής επιτροπής δεν αποδέχονται ότι ο/η υποψήφιος/α διδάκτορας
προέβη στις απαιτούμενες διορθώσεις, η διδακτορική
διατριβή απορρίπτεται και ο/η υποψήφιος/α διδάκτορας
διαγράφεται.
Άρθρο 10
Αναγόρευση και καθομολόγηση διδακτόρων
Μετά την επιτυχή υποστήριξη της διατριβής, ο/η υποψήφιος/α διδάκτορας αναγορεύεται σε Διδάκτορα του
Τμήματος σε προσεχή συνεδρίαση της Συνέλευσης του
Τμήματος. Από την ημερομηνία έγκρισης της διδακτορικής διατριβής από την επταμελή εξεταστική επιτροπή
αποκτάται η ιδιότητα του/της διδάκτορα. Η αναγόρευση
από τη Συνέλευση του Τμήματος έχει βεβαιωτικό χαρακτήρα.
O/H υποψήφιος/α διδάκτορας μετά την αναγόρευση
του/της σε Διδάκτορα του Τμήματος, οφείλει να καταθέσει αντίγραφο της διδακτορικής του/της διατριβής
σε έντυπη και ηλεκτρονική μορφή στη Γραμματεία του
Τμήματος, στο Ψηφιακό Αποθετήριο "ΟΛΥΜΠΙΑΣ" και
στο Εθνικό Κέντρο Τεκμηρίωσης.
Η τελετή ορκωμοσίας και καθομολόγησης, καθώς και
ο τύπος, η μορφή και το περιεχόμενο του διδακτορικού
διπλώματος του/της διδάκτορα ακολουθεί τα πρότυπα
των σχετικών αποφάσεων και του Κανονισμού Διδακτορικών Σπουδών του Πανεπιστημίου Ιωαννίνων.
Άρθρο 11
Πνευματικά δικαιώματα
Ο/Η συγγραφέας της διδακτορικής διατριβής είναι ο/η
δικαιούχος του περιουσιακού και ηθικού δικαιώματος
πνευματικής ιδιοκτησίας, του περιεχομένου της διατριβής του/της ή μέρος του πρωτότυπου ερευνητικού
έργου, σύμφωνα με τον ν. 2121/1993 (όπως αυτός τροποποιήθηκε και ισχύει) και σύμφωνα με την υπεύθυνη
δήλωση, που κατέθεσε στη Γραμματεία του Τμήματος
πριν την δημόσια υποστήριξη, περί της συνεισφοράς
του/της ιδίου/ας και των μελών της ερευνητικής ομάδας
στην παραγωγή των ερευνητικών αποτελεσμάτων που
περιέχονται στη διατριβή.
Τα δικαιώματα βιομηχανικής ιδιοκτησίας (π.χ. ευρεσιτεχνίες, κ.α.), που ενδεχομένως προκύψουν από τα
αποτελέσματα της έρευνας της διδακτορικής διατριβής
και μόνο, ανήκουν στον/ην διδάκτορα, στον/ην επιβλέποντα/ουσα και στο Πανεπιστήμιο Ιωαννίνων, κατά τα
νόμιμα ποσοστά. Μπορεί δε, να ανήκουν και σε μέλη της
ερευνητικής ομάδας τα οποία έχουν συμβάλει σημαντικά
στη δημιουργία και την αξιοποίηση των παραπάνω ερευνητικών αποτελεσμάτων. Για τα θέματα αυτά μπορεί να
υπογραφεί σύμβαση μεταξύ των μερών σε οποιοδήποτε
στάδιο της έρευνας.
Στην περίπτωση διδακτορικού με συνεπίβλεψη, κοινού, διπλού/πολλαπλού, Κ.Δ.Δ. ή βιομηχανικού διδακτο-
ρικού, τα δικαιώματα πνευματικής ιδιοκτησίας κάθε συμβαλλόμενου μέρους επί του έργου που διεξάγεται κατά
τη διάρκεια της εκπόνησης της διδακτορικής διατριβής
καθορίζεται στο Ειδικό Πρωτόκολλο Συνεργασίας που
υπογράφεται μεταξύ των συνεργαζόμενων Τμημάτων,
Ιδρυμάτων ή φορέων.
Άρθρο 12
Διαγραφή υποψηφίων διδακτόρων
Η Συνέλευση του Τμήματος, αποφασίζει τη διαγραφή
του/της υποψήφιου/ας διδάκτορα, εάν συντρέχει ένας
από τους παρακάτω λόγους:
α) Κατόπιν αιτήσεως του/της υποψηφίου διδάκτορα,
β) εφόσον δεν ανανεώσει την ετήσια εγγραφή του/της
επί δύο συναπτά ακαδημαϊκά έτη,
γ) εφόσον δεν υποβάλλει ετήσιο αναλυτικό υπόμνημα
σχετικά με την πρόοδο της διατριβής του/της επί δύο
συναπτά ακαδημαϊκά έτη,
δ) εφόσον υπερβεί τη μέγιστη χρονική διάρκεια εκπόνησης διδακτορικής διατριβής, σύμφωνα με την ισχύ-
ουσα νομοθεσία,
ε) σε περίπτωση μη έγκρισης της απονομής του διδακτορικού διπλώματος από την επταμελή εξεταστική
επιτροπή κατόπιν της δημόσιας παρουσίασης της διδακτορικής διατριβής από τον/την υποψήφιο/α διδάκτορα.
Επιπλέον, η Συνέλευση του Τμήματος, μετά την εισήγηση, κατά πλειοψηφία, της τριμελούς συμβουλευτικής
επιτροπής, δύναται να αποφασίζει τη διαγραφή του/της
υποψήφιου/ας διδάκτορα, στις εξής περιπτώσεις:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1276/18.03.2025
α) Εάν έχει παραβιάσει τις κείμενες διατάξεις προβαίνοντας σε πειθαρχικά παραπτώματα,
β) έχει υποπέσει σε σοβαρό ηθικό παράπτωμα που δεν
συνάδει με την ιδιότητα του υποψήφιου/ας διδάκτορα,
όπως ενδεικτικά αυτό της λογοκλοπής.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 7 Mαρτίου 2025
Η Πρύτανης
ΆΝΝΑ ΜΠΑΤΙΣΤΆΤΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1276/18.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201276.pdf | Tokens: 30979]